El leon el xe na bestia de ła faméja dei Felidae, de l'órdene dei Carnìvori. El fa parte del xenare e defati el só nome latin l'è . De 'sti tenpi se cata leuni selvàdeghi soło che in Àfrica e India, seben che na volta i fuse ben pi difondesti rivando anca in Europa e Axia: al dì de ancûo i ze drio sparir par via de ła cacia de sfroxo e parché xe drio sparir el só anbiente naturałe. I leuni i péxa intrà i 150–250 kg mentre łe fémene łe péxa intrà i 120–150 kg. I deriva tuti da un progenitor de 55 000 ani fa e i vive in branco in xone a clima caldo. El leon in libartà el vive in mèdia 16 ani e, sendo carnìvoro, el magna bestie de tute łe sorte: antìłopi, gnu, xebre, bùfałi, oxełi e liévori. Da sentenari de ani, el Leon el xe anca, in varie fórme e raprexentasion, el sìnboło de l'evangełista San Marco e donca de Venesia e de ła Serenìsima , come che se pol védar anca su ła bandiera: par 'sto motivo qua ła bandiera vèneta ła vien ciamà comunemente "el Leon".